[{"text_idx": "#000003", "text": "Warlene e oa bet un toull e-barzh ar c\u2019hef. A-drugarez d\u2019ar 600 den bennak o deus digoret o yalc\u2019h, eo bet adlan\u0303set ar festival da vat."}, {"text_idx": "#000004", "text": "Aljerianezed. Aljerianed. Setu tem ar festival ar bloaz-man\u0303. Un tem bet choazet mat pa weler ar manifestadegou\u0300 bras aozet bep Meurzh gant ar studierien ha bep Gwener gant ar boblan\u0303s abaoe an 22 a viz C\u2019hwevrer."}, {"text_idx": "#000005", "text": "A bep seurt filmou\u0300 hon eus bet tro da welet e Douarnenez, filmou\u0300 oc\u2019h ober bruderezh evit an FLN evel La bataille d\u2019Alger (1966), filmou\u0300 faltazi, filmou\u0300 diwar-benn ar pezh a c\u2019hoarvez breman\u0303 en Aljeria evel Fragments de re\u0302ves (2017). Evel bep bloaz eo bet kinniget filmou\u0300 breizhat, 33 ar bloaz-man\u0303."}, {"text_idx": "#000006", "text": "An LGBTQI hag ar vouzared a zo bet roet dezho ur plas evit kelaouin\u0303 diwar-benn o stourmou\u0300. Sonerezh aljerian en deus graet berzh gant Nedjim Bouizzoul, Assmaha, Diaz pe Sofiane Sai\u0308di."}, {"text_idx": "#000007", "text": "Bez e veze bemdez un diviz da 10e hag unan all da 6e noz. Lakaet eo bet ar gaoz war an emsav aljerian (Hirak), Bouteflika, an demokratelezh, plas ar merc\u2019hed e-barzh ur gevredigezh vuzulmat, ar sevenadur berber, ar yezhou\u0300 a vez komzet er vro."}, {"text_idx": "#000009", "text": "A-raok an Hirak e oa bet dija an \u201cnevez-amzer berberek\u201d e 1980 (120 den bet lazhet), an taoliou\u0300-dispac\u2019h 1986 ha 1988 (500 den bet lazhet)."}, {"text_idx": "#000010", "text": "Gant ar merc\u2019hed e vez savet bewech ur \u201cc\u2019harrez benelour\u201d, un digarez da vanifestin\u0303 asambles evit difenn gwiriou\u0300 ar merc\u2019hed. Da skouer eo bet klevet e-pad un diviz : \u201cAr merc\u2019hed a zo flastret gant ar Stad hag ar baotred er ge\u0302r\u201d. Evit ar baotred eo ar merc\u2019hed \u201cevel un tamm kig o fin\u0303val e-barzh ar straed\u201d. Goulenn a ra ar merc\u2019hed ma vefe dilezet Kod ar familh savet e 1984 hag a ro tout ar gwiriou\u0300 d\u2019an tad ha d\u2019ar gwaz. Ha skrivet eo ar c\u2019hod en arabeg lennegel, gant geriou\u0300 digomprenus evit tud a implij ur yezh all, an arabeg aljerian."}, {"text_idx": "#000011", "text": "Diazezet eo bet ar romant broadel hag ar Stad war an Islam hag an arabeg, ar pezh a lak a gostez ar Verbered (Amazigh), daoust m\u2019eo deuet ar berbereg (Tamazight) da vezan\u0303 ur yezh ofisiel abaoe 2016. Daoust m\u2019eo difennet gron\u0303s e weler ar banniel amazigh er manifestadegou\u0300."}, {"text_idx": "#000012", "text": "Ur berzh bras zo bet gant ar festival. Leun ar saliou\u0300 du, leun plasenn ar festival, ha hir ar steudadou\u0300 evit mont e-barzh ar saliou\u0300, ret e oa gortoz betek un eurvezh hanter ! 22 500 tiked zo bet gwerzhet, biskoazh kement-all ! N\u2019ouzer ket c\u2019hoazh peseurt bro a vo pedet ar bloaz a zeu, met ar pezh a zo sur eo e vo eus ar festival c\u2019hoazh a-benn bloaz."}, {"text_idx": "#000013", "text": "Da lenn ivez / A\u0300 lire e\u0301galement"}, {"text_idx": "#000017", "text": "6 pajenn e brezhoneg: prenit niv. ar miz!\nNe\u0301 en 1986 a\u0300 Nantes, Arno MAHE\u0301 e\u0301crit re\u0301gulie\u0300rement pour le peuple Breton papier et en ligne.\nLakaat a ran ma fostel\nHa war ar rouedadou\u0300 sokial..."}, {"text_idx": "#000019", "text": "Ne\u0301 en 1986 a\u0300 Nantes, Arno MAHE\u0301 e\u0301crit re\u0301gulie\u0300rement pour le peuple Breton papier et en ligne."}, {"text_idx": "#000022", "text": "9 straed Pinot Duclos 22000 Sant-Brieg"}]